വൈക്കോലും വേണ്ട, കാലിത്തീറ്റയും വേണ്ട... പശുക്കള്ക്ക് ചോക്ലറ്റ് കണ്ടുപിടിച്ച് മധ്യപ്രദേശിലെ യൂനിവേഴ്സിറ്റി ജബല്പുര്: പശുക്കള്ക്ക് പാല്കൂട്ടാന് കാലിത്തീറ്റയും വൈക്കോലുമൊന്നും ഇനി വേെണ്ടന്നാണ് മധ്യപ്രദേശിലെ യൂനിവേഴ്സിറ്റി പറയുന്നത്. പകരം ജബല്പുര് കേന്ദ്രമായ നാനാജി ദേശ്മുഖ് വെറ്ററിനറി സയന്സ് യൂനിവേഴ്സിറ്റി കണ്ടുപിടിച്ച ചോക്ലറ്റ് നല്കിയാല് മതി. പാല് മാത്രമല്ല, പ്രജനന നിരക്കും കൂടും. രണ്ടു മാസത്തെ ഗവേഷണത്തിനൊടുവിലാണ് വിറ്റാമിന്, ധാതു സമ്ബന്നമായ ചോക്ലറ്റ് വികസിപ്പിച്ചിരിക്കുന്നത്.500 ഗ്രാം ആണ് തൂക്കം, വില 25 രൂപ. കാലിത്തീറ്റയില് ഉപയോഗിക്കുന്ന കടുക് കേക്ക്, അരി, ശര്ക്കര, കഞ്ഞിപ്പശ, ചെറുനാരങ്ങ പൊടി, ഉപ്പ് എന്നിവയാണ് ഇതിലും അടങ്ങിയിരിക്കുന്നത്. കാലിത്തീറ്റയോ വൈക്കോലോ കിട്ടാനില്ലാത്ത സന്ദര്ഭങ്ങളില് ഈ ചേക്ലറ്റ് നല്കിയാല് മതിയെന്ന് യൂനിവേഴ്സിറ്റി വൈസ്ചാന്സലര് പ്രഫ. എസ്.പി. തിവാരി പറയുന്നു.സംസ്ഥാന വെറ്ററിനറി മൃഗസംരക്ഷണ വകുപ്പിെന്റ സഹായത്തോടെ ഉടന്തന്നെ എല്ലാ കര്ഷകര്ക്കും നല്കാനാണ് പദ്ധതി. ചോക്ലറ്റ് നിര്മാണസംരംഭം തുടങ്ങാന് ആഗ്രഹിക്കുന്ന വെറ്ററിനറി ബിരുദക്കാര്ക്ക് സാങ്കേതികവിദ്യ കൈമാറും. അനുമതി ലഭിച്ചാല് ഉല്പന്നം വിപണിയില് എത്തിക്കാമെന്ന് അറിയിച്ച് യൂനിവേഴ്സിറ്റി സര്ക്കാറിന് കത്തയച്ചിട്ടുണ്ട്.